CELEX: 62015CA0178
Language: hr
Date: 2016-06-30 00:00:00
Title: Predmet C-178/15: Presuda Suda (deseto vijeće) od 30. lipnja 2016. (zahtjev za prethodnu odluku koji je uputio Sąd Rejonowy dla Wrocławia-Śródmieścia – Poljska) – Alicia Sobczyszyn protiv Szkoła Podstawowa w Rzeplinie (Zahtjev za prethodnu odluku — Organizacija radnog vremena — Direktiva 2003/88/EZ — Pravo na plaćeni godišnji odmor — Učitelji — Dopust za ozdravljenje — Godišnji odmor koji se preklapa s dopustom za ozdravljenje — Pravo korištenja godišnjeg odmora u drugom razdoblju)

12.9.2016   
            
            
               HR
            
            
               Službeni list Europske unije
            
            
               C 335/17
            
         Presuda Suda (deseto vijeće) od 30. lipnja 2016. (zahtjev za prethodnu odluku koji je uputio Sąd Rejonowy dla Wrocławia-Śródmieścia – Poljska) – Alicia Sobczyszyn protiv Szkoła Podstawowa w Rzeplinie
   (Predmet C-178/15) (1)
   
   ((Zahtjev za prethodnu odluku - Organizacija radnog vremena - Direktiva 2003/88/EZ - Pravo na plaćeni godišnji odmor - Učitelji - Dopust za ozdravljenje - Godišnji odmor koji se preklapa s dopustom za ozdravljenje - Pravo korištenja godišnjeg odmora u drugom razdoblju))
   (2016/C 335/22)
   Jezik postupka: poljski
   
      Sud koji je uputio zahtjev
   
   Sąd Rejonowy dla Wrocławia-Śródmieścia
   
      Stranke glavnog postupka
   
   
      Tužitelj: Alicja Sobczyszyn
   
      Tuženik: Szkoła Podstawowa w Rzeplinie
   
      Izreka
   
   Članak 7. stavak 1. Direktive 2003/88/EZ Europskog parlamenta i Vijeća od 4. studenoga 2003. o određenim vidovima organizacije radnog vremena treba tumačiti na način da mu se protive nacionalni propis ili praksa poput one o kojoj je riječ u glavnom postupku, na temelju kojih je radniku koji je na dopustu za ozdravljenje, odobrenom u skladu s nacionalnim pravom, tijekom razdoblja godišnjeg odmora utvrđenog u kalendaru godišnjih odmora ustanove u kojoj je zaposlen, nakon njegova dopusta za ozdravljenje moguće odbiti pravo na korištenje plaćenog godišnjeg odmora u kasnijem razdoblju pod uvjetom da se svrha prava na dopust za ozdravljenje razlikuje od svrhe prava na godišnji odmor, što je dužan provjeriti sud koji je uputio zahtjev.
   
      (1)  SL C 245, 27. 7. 2015.